**Izziņa par atzinumos sniegtajiem iebildumiem par Ministru kabineta rīkojuma projektu**

**“Par valsts nekustamā īpašuma pārdošanu”” (VSS-555) un Ministru kabineta rīkojuma projektu „Par Finanšu ministrijas valdījumā esošā valsts nekustamā īpašuma Piedrujas ielā 17, Rīgā, un valstij piekrītošās būves nodošanu Izglītības un zinātnes ministrijas valdījumā” (VSS-554)**

**Informācija par starpministriju (starpinstitūciju) sanāksmi vai elektronisko saskaņošanu:**

|  |  |  |
| --- | --- | --- |
| Datums: 2019.gada 16.jūlijs – 2019.gada 23.jūlijs |  | |
| Saskaņošanas dalībnieki: | Tieslietu ministrija, Finanšu ministrija. | |
| Saskaņošanas dalībnieki izskatīja šādu ministriju (citu institūciju) iebildumus: | | Tieslietu ministrijas, Finanšu ministrijas. |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: | | \_\_\_\_\_\_\_\_\_\_\_ |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. |  | **Tieslietu ministrijas izteiktie iebildumi:**  Tieslietu ministrija ir izskatījusi Izglītības un zinātnes ministrijas sagatavotos Ministru kabineta rīkojuma projektus "Par Finanšu ministrijas valdījumā esošā valsts nekustamā īpašuma Piedrujas ielā 17, Rīgā, un valstij piekrītošās būves nodošanu Izglītības un zinātnes ministrijas valdījumā" (turpmāk – Projekts Nr.1) un "Par valsts nekustamā īpašuma pārdošanu" (turpmāk – Projekts Nr.2) un neatbalsta to tālāku virzību, izsakot šādus iebildumus:  1. Projekta Nr.2 4. punkts paredz atzīt par spēku zaudējušu Ministru kabineta 2016. gada 8. jūnija rīkojumu Nr. 331 “Par valsts nekustamo īpašumu pārdošanu” (Latvijas Vēstnesis, 2016, 112. nr.) (turpmāk – Rīkojums). Ar Rīkojumu noteikts atsavināt divus valsts īpašumus – Rīkojuma 1.1.apakšpunktā minēto īpašumu ar kadastra Nr.0100 121 2655 un Rīkojuma 1.2.apakšpunktā minēto īpašumu ar kadastra Nr.0100 121 2485. Projekta Nr.1 un Projekta Nr.2, kam ir apvienots sākotnējās ietekmes novērtējuma ziņojums (turpmāk - anotācija), anotācijā norādīts, ka Rīkojuma 1.1.apakšpunktā minētais valsts īpašums vēl nav atsavināts un nepieciešams Izglītības un zinātnes ministrijai, savukārt Rīkojuma 1.2. apakšpunktā minētais valsts īpašums jau atsavināts. Ievērojot minēto, Projekts Nr.1 paredz nodot Finanšu ministrijas valdījumā esošo nekustamo īpašumu ar kadastra Nr.0100 121 2655 (iekļauts Rīkojuma 1.1.apakšpunktā) Izglītības un zinātnes ministrijas valdījumā, savukārt Projekts Nr.2 paredz nodot atsavināšanai valsts nekustamo īpašumu ar kadastra Nr.0100 121 2485 (iekļauts Rīkojuma 1.2.apakšpunktā), kā arī atzīt par spēku zaudējušu Rīkojumu.  Tieslietu ministrija nevar atbalstīt Projekta Nr.1 un Projekta Nr.2 tālāku virzību. Proti, Projekts Nr.1. paredz nekustamā īpašuma valdītāja maiņu, kamēr spēkā esošais Rīkojums paredz konkrētā nekustamā īpašuma nodošanu atsavināšanai. Tieslietu ministrijas ieskatā šādā gadījumā veidojas normatīvo aktu kolīzīja, līdz ar to, lai veiktu nekustamā īpašuma ar kadastra Nr.0100 121 2655 valdītāja maiņu iesākumā nepieciešams grozīt Rīkojumu.  Vienlaikus Projekts Nr.2 paredz nodot atsavināšanai valsts nekustamo īpašumu ar kadastra Nr.0100 121 2485, kas jau ir atsavināts, proti, pieder citai personai, un kura faktiskais sastāvs jau ir mainījies. Līdz ar to Tieslietu ministrijas ieskatā nav nepieciešams atkārtoti Ministru kabinetā pieņemt lēmumu par konkrētā nekustamā īpašumā atsavināšanu, ja Rīkojuma 1.2.apakšpunkts jau ir izpildīts un konkrētais nekustamais īpašums ir atsavināts. Turklāt ar Projektu Nr.2. tiek paredzēts atsavināt tādu nekustamo īpašumu, kas faktiski vairs neeksistē, proti, tam mainījies sastāvs.  Tāpat, Projekts Nr.2. paredz atzīt par spēku zaudējušu Rīkojumu. Tieslietu ministrijai nav saprotams, kāpēc nepieciešams atzīt Rīkojumu par spēku zaudējušu, ja daļa no tā jau ir izpildīta un kalpojusi par tiesisko pamatu nekustamā īpašuma ar kadastra Nr.0100 121 2485 atsavināšanai. Tieslietu ministrijas ieskatā, lai veiktu valdītāja maiņu nekustamajam īpašumam ar kadastra Nr.0100 121 2655, nepieciešams grozīt Rīkojumu, nevis atzīt to par spēku zaudējušu un atkārtoti nodod atsavināšanai jau atsavinātu valsts nekustamo īpašumu.  Ievērojot minēto Tieslietu ministrijas ieskatā, lai īstenotu ar Projektu Nr.1 un Projektu Nr.2 paredzētās darbības nepieciešams veikt grozījumus Rīkojumā, nevis izstrādāt jaunus ministru kabineta rīkojumus. Ievērojot minēto, lūdzam veikt nepieciešamos labojumus.  2. Anotācijas I sadaļas 2. punktā ir norādīts, ka, “ņemot vērā, ka īpašums un laukums vēl nav nodots atsavināšanai, kā arī to, ka tas ir nepieciešams ministrijas padotībā esošās iestādes funkciju nodrošināšanai, ministrija ievērojot pastāvošo praksi līdzīgos gadījumos (piemēram, skatīt:https://likumi.lv/ta/id/304714-par-valsts-nekustama-ipasuma-nodosanu-bez-atlidzibas-ogres-novada-pasvaldibas-ipasuma), ir izstrādājusi jaunu Ministru kabineta rīkojuma projektu “Par valsts nekustamā īpašuma pārdošanu”, kas paredz atļaut valsts nekustamo īpašumu pārdot izsolē tikai Ministru kabineta 2016. gada 8. jūnija rīkojuma Nr.331 “Par valsts nekustamo īpašumu pārdošanu” 1.2. apakšpunktā minēto valsts nekustamo īpašumu kopā ar trim būvēm.”  Vēršam uzmanību, ka rīkojuma projekts, uz kuru uzsaucas anotācijā un norāda, kā pastāvošo praksi līdzīgos gadījumos, paredz valsts nekustamā īpašuma nodošanu bez atlīdzības Ogres novada pašvaldības īpašumā saskaņā ar Publiskas personas mantas atsavināšanas likuma 42. panta pirmo daļu un 43. pantu, pašvaldības autonomo funkciju īstenošanai saskaņā ar likuma “Par pašvaldībām” 15. panta pirmo daļu. Līdz ar to šajā gadījumā, atsaukšanās uz šādu rīkojuma projektu kā piemēru, ir nekorekti. | **Iebildums ņemts vērā**, sagatavojot jaunu Ministru kabineta rīkojuma projektu un atbilstoši precizējot anotāciju.  **Iebildums izvērtēts,** svītrojot no anotācijas norādīto atsauci. Vienlaikus norādām, ka minētā atsauce uz pastāvošo praksi, netika veidota kā atsauce uz pastāvošo praksi īpašuma īpašnieka/valdītāja maiņas gadījumā, bet gan uz gadījumu, kad ar vienu Ministru kabineta rīkojumu atsavināšanai ir nodoti vairāki nekustamie īpašumi un Ministru kabineta rīkojums ir izpildīts daļā, un īpašums, kas vēl nav nodots atsavināšanai tiek nodots atpakaļ tā iepriekšējam īpašniekam/valdītājam un šādā gadījumā, atbilstoši Valsts kancelejas atzinumam tika sagatavots jauns Ministru kabineta rīkojums par īpašuma (kas jau faktiski bija atsavināts) nodošanu atsavināšanai. | Sagatavots jauns Ministru kabineta rīkojuma projekts “Grozījums Ministru kabineta 2016. gada 8. jūnija rīkojumā Nr. 331 “Par valsts nekustamo īpašumu pārdošanu””, atbilstoši precizējot anotāciju.  Atbilstoši precizēta anotācija. |
| 2. |  | **Finanšu ministrijas izteiktais iebildums:**  Vēršam uzmanību, ka Ministru kabineta 2016.gada 8.jūnija rīkojuma Nr. 331 „Par valsts nekustamo īpašumu pārdošanu” 1.2. apakšpunkts un 2. un 3.punkts ir izpildīts. Minētā rīkojuma 1.2. apakšpunktā iekļautais nekustamais īpašums (nekustamā īpašuma kadastra Nr. 0100 121 2485) – Piedrujas ielā 3E, Rīgā, ir pārdots (2017.gada 23.janvāra Pirkuma līgums Nr.3/2-1-17-26/170 un līguma pielikums Nr.1 akts Nr. Nr.3/2-1-17-26/170 par nekustamā īpašuma nodošanu -pārņemšanu). Īpašuma tiesības Rīgas pilsētas zemesgrāmatas nodalījumā Nr.100000459426 ir nostiprinātas uz nekustamā īpašuma pircēja vārda 2017.gada 14.februārī. Ņemot vērā iepriekš minēto, Ministru kabinetam nav pamata izdot jaunu rīkojumu par nekustamā īpašuma pārdošanu.  Lūdzam sagatavot Ministru kabineta rīkojuma projektu, kas paredz veikt grozījumu Ministru kabineta 2016.gada 8.jūnija rīkojumā Nr. 331 „Par valsts nekustamo īpašumu pārdošanu” un svītrot rīkojuma 1.1. apakšpunktu. Vienlaicīgi lūdzam precizēt apvienoto sākotnējās ietekmes novērtējuma ziņojumu (anotāciju). | **Iebildums ņemts vērā**, skatīt izziņas 1.punktu. | Skatīt izziņas 1.punktu. |

Piezīme. \* Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

16.07.2019 9:41

1049

Izglītības un zinātnes ministrijas

Juridiskā un nekustamo īpašumu departamenta

juriskonsulte nekustamo īpašumu jomā

D.Daņiļeviča

67047889, diana.danilevica@izm.gov.lv